**ANUNȚ**

**privind inițierea consultărilor publice asupra Analizei de Impact și a proiectului Hotărîrii Guvernului cu privire la aprobarea Programului național de dezvoltare a orașelor-poli de creștere în Republica Moldova**

Ministerul Agriculturii, Dezvoltării Regionale și Mediului anunță, **începând cu 24 iulie 2020,** inițierea consultărilor publice pe marginea proiectului hotărîrii Guvernului*cu privire la aprobarea Programului național de dezvoltare a orașelor-poli de creștere în Republica Moldova.*

Elaborarea prezentului Program este condiționată de prevederile Strategiei Naționale de Dezvoltare Regională 2016-2020, aprobată prin Legea nr. 239 din 13.10.2016 și reiese din necesitatea de a contribui la creșterea dezvoltării economice în regiunile de dezvoltare.

O dezvoltare economică, poate fi asigurată doar prin orașe dezvoltate, care pot oferi locuri de muncă, oportunități pentru mediul antreprenorial, educație superioară, servicii calitative, divertisment, etc., care în același timp, pot influența nivelul de dezvoltare și în zonele adiacente din mediul rural.

Recomandările părților interesate asupra proiectului menționat, pot fi expediate în adresa Ministerului Agriculturii, Dezvoltării Regionale și Mediului, Direcția politici de dezvoltare regională.

Persoana responsabilă de promovarea proiectului: Andrian Pavlov, consultant principal, tel: 022-204-543, e-mail: andrian.pavlov@madrm.gov.md

Data limită de prezentare a propunerilor – **07 august 2020**.